OpenLLM-France/wikimedia huggingface dataset:
# Alcabitius

Abu-s-Saqr Abd-al-Aziz ibn Uthman al-Qabissí al-Haiximí —arabieraz: أبو الصقر عبد العزيز بن عثمان القبيصي, Abū ṣ-Ṣaqr ʿAbd al-ʿAzīz ibn Uṯmān al-Qabīṣī— Abd-al-Aziz edo Alcabitius edo Alchabitius izen latinizatu gisa ezagunagoa (967an hil zen), matematikari eta astrologo arabiarra izan zen. Hamdanides dinastiako Sayf-ad-Dawla sultanari eskainitako astroen judizioaren sarreragatik da ezaguna. Latinezko lan hori oso preziatua izan zen Europan, Erdi Aroan eta Errenazimentuan. Astrologian, bere izena daraman domifikazio-sistema bat ezagutarazi zuen.

## Obrak

Joan de Sevillaren XIII. mendeko latinezko itzulpen bat inprimatu zen 1473an, Alchabitii Abdilazi líber introductorius ad magisterium judiciorum astrorum (Líber isagogicus de planetarum coniunctionibus izenburupean ezaguna). Hamaika urte geroago, argitalpen inprimatuak 1485etik 1521era argitaratu ziren, Joan de Saxen XIV. mendeko iruzkinekin.

## Erreferentziak

* ↑ «Introduction to the Art of Judgments of the Stars» World Digital Library 1512.

## Kanpo estekak

* Datuak: Q307201
* Multimedia: Alchabitius / Q307201
# Alismatales

Alismatales landare loredunen ordena bat da. Araceae eta Alismataceae familiakoa. Genero honetako landareei 4 500 espezieako deritze.

## Familia

* Ordena Alismatales APG-III
    Familia Alismataceae (Limnocharitaceae)
    Familia Aponogetonaceae
    Familia Araceae
    Familia Butomaceae
    Familia Cymodoceaceae
    Familia Hydrocharitaceae
    Familia Juncaginaceae
    Familia Posidoniaceae
    Familia Potamogetonaceae
    Familia Ruppiaceae
    Familia Scheuchzeriaceae
    Familia Tofieldiaceae
    Familia Zosteraceae

## Kanpo estekak

* Datuak: Q27341
* Multimedia: Alismatales / Q27341
* Espezieak: Alismatales
# Alison Doody

Alison Doody (Dublin, Irlanda, 1966ko azaroaren 11) irlandar zinema eta telebistako aktore bat da.
Mundu mailan Indiana Jones and the Last Crusade (1989) filmean Elsa Schneider arkeologoaren papera antzezteagatik ezaguna da. Antzeztutako beste film nabarmenak: A View to a Kill (1985), A Prayer for the Dying (1987), Taffin (1988), Major League II (1994) eta King Solomon's Mines (2004).

## Kanpo estekak

* IMDBko fitxa irakurgai
* Datuak: Q261193
* Multimedia: Alison Doody / Q261193
# Alison Barros Moraes

Alison Barros Moraes (1982ko ekainaren 30a - ) Brasilgo futbolaria da.
Hainbat futbol taldetan jokatu du, esaterako Omiya Ardija.

## Kanpo estekak

* (Japonieraz) J.League Data Site
* Datuak: Q2255847
# Alison Cockburn

Alison Cockburn, Alison Rutherford edo Alicia Cockburn (1712ko urriaren 8a - 1794ko azaroaren 22a) poeta, txantxazale eta socialite eskoziarra izan zen, XVIII. mendeko ilustrazioaren goi-mailako lagun talde bat bildu zuena, tartean, Walter Scott, Robert Burns eta David Hume.
* Datuak: Q4727053
* Multimedia: Alison Cockburn / Q4727053
# Aliso Viejo (Kalifornia)

Aliso Viejo Kaliforniako hiri bat da. Orange konderrian kokatua dago. 2010ean 47.823 biztanle zituen, 19,3 kilometro koadrotan banatuta.

## Ikus, gainera

* Orange konderria

## Kanpo estekak

* Datuak: Q948231
* Multimedia: Aliso Viejo, California / Q948231
# Amaya Valdemoro

Amaya Valdemoro Madariaga (Alcobendas, Espainia, 1976ko abuztuaren 18a) espainiar saskibaloi-jokalari ohia da. Jokalari urteetan garaipen ugari lortu zituen: hiru WNBA txapelketa-eraztun Houston Comets taldearekin, Emakumezkoen Euroliga bat Dorna Godella taldearekin, zortzi Espainiako Emakumezkoen Saskibaloi Liga eta Errusiako Emakumezkoen Saskibaloi Liga bat.
* Datuak: Q455970
* Multimedia: Amaya Valdemoro / Q455970
# Amayuelas de Arriba

Amayuelas de Arriba Espainiako herri eta udalerri bat da, Gaztela eta Leon erkidegoan, Palentziako probintzian eta Tierra de Campos eskualdean dagoena.

## Historia
### Toponimoa

Amayuelas toponimoa, dirudienez "acl" adjektibo latindarra eta "fontes" izen latindarraren eranstetik dator, "olas-velas" txikigarria gehituko litzaiokeena, ur gutxiko iturrietatik gertu dagoen tokiaren zentzua emanez.

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 278 | 284 | 221 | 206 | 207 | 187 | 173 | 98 | 82 | 63 | 40 | 37 |

## Ikus, gainera

* Palentziako udalerrien zerrenda

## Kanpo estekak

* (Gaztelaniaz) Udalerriari buruzko webgunea.
* Datuak: Q646682
* Multimedia: Amayuelas de Arriba / Q646682
# Amayur

Amayur Iruñean eta 1930eko hamarkadan argitaratutako aldizkari elebiduna izan zen. Euzko Alderdi Jeltzalearen ildoari jarraitzen zion. 1931ko maiatzean kaleratu zuten lehendabiziko zenbakia, eta 1936ko ekainean azkena, 201garrena.

## Ikus, gainera

* Nafarroako historia
* Amaiur
* Euskarazko aldizkarien zerrenda

## Kanpo estekak

* Amayurren zenbaki guztiak, online.
* Datuak: Q12253322
# Amazasp I.a Iberiakoa

Amazasp I.a Iberiakoa (georgieraz: ამაზასპი), Iberiako errege bat izan zen (Kartli, egungo Georgiaren ekialdea), Georgiako Erdi Aroko kroniken arabera, bere erregealdia, II. mendean gertatzen delarik. Cyril Toumanoffek, Amazaspen erregealdiak, 106tik 116 arte iraun zuela dio, eta Mitridates I.a Iberiakoaren seme eta oinordekotzat hartzen du, Erromaren aliatu bezala ezagutzen dena.
Georgiar kroniken arabera, Amazaspek, hamar urteko erregealdia izan zuela diote, Derokekin batera gobernatuz, eta Armazi bihurtu zuen bere hiriburu eta egoitza (Deroken hiriburu zen Miskhetaren aurka). Egungo ikasle askok, Iberiar diarkia hau, legenda hutsa bezala hartzen dute, eta Amazaspek, errege bakar bezala gobernatu zuela argudiatzen dute.
# Amaya haitza

    Artikulu hau mendizerrari buruzkoa da; beste esanahietarako, ikus «Amaya (argipena)».
Amaya haitza (gaztelaniaz: Peña Amaya) Burgosko probintzian dagoen mendizerra da, Kantauriar mendikatearen hegoaldean kokaturik. Tontor nagusiak 1.377 metro ditu eta Tierra de Campos eskualdea ikusteko leku paregabea da.
Herrera de Pisuerga eta Villadiego artean dago eta bere magalean izen bereko herria eta aztarnategi arkeologikoa daude.

## Kanpo estekak

* Datuak: Q5855758
* Multimedia: Peña Amaya / Q5855758
# Antonina do Norte

Antonina do Norte Brasilgo udalerri bat da, Ceará estatuan kokatua. 7.245 biztanle ditu 260,104 km²ko eremuan.

## Ikus, gainera

* Ceará

## Kanpo estekak

* Datuak: Q2021007
* Multimedia: Antonina do Norte / Q2021007
# Antonino Apretaren istorioa

Antonino Apretaren istorioa Bernardo Atxagak idatzitako liburua da, haur eta gazte literaturarena.
1982an Erein argitaletxeak argitaratu zuen.

## Kanpo estekak

* Datuak: Q12253639
# Antonina Ordina

Antonina Gennadievna Ordina (errusieraz: Антонина Геннадьевна Ордина); Narian-Mar, Sobietar Errepublika Sozialisten Batasuna, 1962ko urtarrilaren 24a) sobietar eta suediar iraupen-eskiatzailea ohia da.
1987ko Munduko Iraupen Eski Txapelketan urrezko domina irabazi zuen 4 × 5 km errelebo lasterketan Sobietar Batasuneko eski-taldean zegoela. 1994an suediar herritartasuna hartu eta Suediarekin lehiatzen hasi zen. 1995eko Munduko Iraupen Eski Txapelketan brontzezko bi domina lortu zituen, bar 30 kilometroko lasterketan eta bestea 4 × 5 km erreleboetan. Horrez gain, 1994ko eta 1998ko Neguko Olinpiar Jokoetan parte hartu zuen.

## Erreferentziak

* ↑ Euskaltzaindia. (PDF) 156. arauaː Alfabeto zirilikoz idatzitako izenak euskarara aldatzeko transkripzio-sistema (errusiera, bielorrusiera, ukrainera eta bulgariera). .

## Kanpo estekak

* Datuak: Q762863
# Antonina de los Reyes Erreka

Antonina de los Reyes Erreca (Miranda Arga, 1899ko maiatzaren 3a - Donostia, 2008ko ekainaren 29a), 105 urte baino gehiago bizi izan zen euskal herritarra da, guztira 109 urte eta 57 egun bizi izan zelarik.
XIX. mendean jaiotako hil zen azken euskal herritarra izan zen.

## Erreferentziak

* ↑ http://www.tanatoriodonostialdea.com/home.php?variable=esquela&id=10294%5B%5D

## Ikus, gainera

* Euskal Herriko pertsonarik zaharrenen zerrenda
* Datuak: Q12253638
# Antonino Pio

Antonino Pio , latinez Titus Aurelius Fulvus Boionius Arrius Antoninus Pius, (86ko irailaren 19a - 161eko martxoaren 7a) Erromako enperadorea izan zen, 138tik hil zen arte, Antoninoen dinastiari izena ematen diona.

## Estreinako urteak

Tito Aurelio Fulvo 89ko kontsularen semea, gaur egungo Nîmes-en jaio zen. Aita hil ondoren, Arrio Antonio aitonarekin hezi zen, zein kultura zabaleko gizona eta Plinio Gaztearen laguna zen.
Kuestor eta pretor izan ostean, 120an kontsul hautatu zuten. Hadrianok Italiako lau prokontsuletako bat izendatu zuen. Asia probintziako prokontsula ere izan zen. Hadriano enperadoreak 138ko otsailaren 25ean oinordeko aukeratu zuen, (lehen aukeratua, Elio Vero, hil baitzen), baldin eta oinordekotzat Marko Aurelio (Hadrianoren iloba) eta Luzio Vero hartzen bazituen.

## Agintean

Ez dago enperadore honen jarduerari buruzko informazio handirik. Erromatar Inperioko administrazioa murriztu zuen, batez ere Italiatik kanpokoa.
Antonino Pioren lehen eginkizunetako bat Hadriano jainko izendatzeko Senatuari eskatzea izan zen. Ahalegin horregatik Pio goitizen jaso omen zuen. Beste bi arrazoi badaude. Alde batetik, aitaginarreba zaharra Senatuan zaintzen zuen; beste aldetik, Hadrianok hiltzera zigortutakoak aske utzi zituen.
Agintaldi baketsua izan zen. Mauretania, Judea eta Britanian matxinadak sortu ziren, baina garrantzia txikikoak. Britanian, Antoninoren Harresia eraiki zen, baina berehala utzi zuten. Horri esker, tenpluak, antzokiak eta mausoleoak eraikitzeko dirua eta astia izan zuen.
Etxeko hartu-emanetan Antoninok ez zeukan hainbeste zorterik. Emaztea, Faustina Zaharra ezaguna zen fideltasuna ezarengatik. Hala ere, Antoninok azken uneraino maite zuen, haren hirugarren urtean agintean hil baitzen Faustina Zaharra. Haren omenez, neska umezurtzentzat etxe-sare bat ordaindu zuen Antoninok. Lau seme-alaba zituzten. Hiru gaztetan hil ziren. Laugarrena, Faustina Gaztea, Marko Aurelioren emaztea izatekoa zen.
Sukarrak hil zuen Antonino Pio 161eko martxoaren 7an.

## Erreferentziak

* ↑ Latin eta greziar pertsona-izen klasikoak... Euskaltzaindiaren 76. araua
* Datuak: Q1429
* Multimedia: Antoninus Pius / Q1429
# Antonino eta Faustinaren tenplua

Erromatar foroan dauden eraikin guztietatik, Antonino eta Faustinaren tenplua da hoberen kontserbaturik dagoena. Via Sacrara irekitzen da, Emilia Basilikaren ekialdean, Regiaren parean. Toba bolkanikozko blokeekin eraikitako cella batez, hasieran haitzurdin zaindunez estalia, aurrean korintiar ordenako sei zutabezko pronaos batetaz eta beste bi zutabez albo bakoitzean, osatuta dago, 17 metro inguruko altuera duten zutabeak. Frisoak, aurrez aurre jarritako grifoek eta landare irudiek osatutako apaindura bat du.
Bere eraikuntza, Antonino Pio erromatar enperadoreak agindu zuen bere emazte Faustina Maior hil zenean, 141. urtean. Enperadoreak, sarri esaten zuen nahiago zuela bere emaztearekin basamortuan bizi, hau gabe jauregian baino. Handik urte gutxira, 161ean, enperadorea hil zen, eta, Senatuak, jainkotzerakoan, tenplua, bikote inperialari sagaratzen dio. XI. mendean "San Lorenzo de Miranda" elizan bihurtu zen.

## Kanpo estekak

* Datuak: Q752555
* Multimedia: Temple of Antoninus and Faustina (Rome) / Q752555
# Antonino Pizzolato

Antonino Pizzolato (Castelvetrano, Italia, 1996ko abuztuaren 20a) halterofilian aritzen den kirolari italiarra da.

## Olinpiar Jokoak

2020ko Udako Olinpiar Jokoetan (Tokio), brontzezko domina eskuratu zuen halterofilian ≤81 kilo kategorian, bi jasoalditan 365 kilo jasoz; Lü Xiaojun txinatarraren (urrezko domina) eta Zacarías Bonnat dominikarraren (zilarrezko domina) atzetik sailkatu zen Tokion.
2024ko Udako Olinpiar Jokoetan ere brontzezko domina eskuratu zuen.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | ≤81 kilo |
| 2024 | Paris Frantzia | 03 ! | ≤89 kilo |

## Erreferentziak

* ↑ «Antonino Pizzolato» olympedia.org (Ingelesez)
* ↑ «Antonino Pizzolato» olympics.com (Gaztelaniaz)
* ↑ Emaitzak 2020 olympedia.org (Ingelesez)

## Kanpo estekak

* Datuak: Q26837807
# Antonina Rodrigo

Antonina Rodrigo García (Granada, 1935eko otsailaren 4a) 1970tik Bartzelonan bizi den idazle eta historialari ezaguna da. Bere lanak askotan emakumeen eta oroimen historikoaren inguruan garatu egin dira. Garantzi berezia dute bere lan biografiak, esaterako Josep Trueta, Margarita Xirgu, Anna Maria Dalí, Salvador Dalí, María de Lejárraga, Amparo Poch, María Teresa Toral edo Federico García Lorcarenak. Euskal Herriaren ikuspuntutik Aurora Arnaizi buruzko testua aipatu daiteke.

## Biografia

Granadako Albaicínen 1935ko otsailaren 4ean jaio zen. Autodidakta izanik oso goiz hasi zen idazten. Haren lehenengo lanak Granadako Patria eta Ideal egunkarietan agertu ziren. Horietan hasi zen iadanik kazetaritza ikerketa eta historia uztartzen. Urteen poderioz, beste hedabideetan hasi zen kolaboratzen: Diario de Granada, Triunfo, Historia y vida, Norma, Caracol eta Ínsula.
Idazle moduan 1960an Retablo de Nochebuena argitaratu zuen. Izenburu horrek modu batez bere hurrengo interesa adierazten du: antzerkiaren mundua. Horren ondorioz zenbait liburu argitaratu zituen: Almagro y su corral de comedias (1970), María Antonia la Caramba: el genio de la tonadilla en el Madrid goyesco (1972) y Margarita Xirgú y su teatro (1974).

## Sariak

* 1975: Manuel de Falla Nazioarteko Kazetaritza Saria
* 1981: Espejo de España Saria saria Lorca-Dalí: una amistad traicionada liburuarekin.
* 1988: Académie Européene des Arts Saria.
* 1989: Aldaba Saria
* 2006: Generalitat de Catalunyaren Creu de Sant Jordi Saria.

## Liburuak

* Retablo de Nochebuena (1960)
* Almagro y su corral de comedias (1970)
* María Antonia la Caramba: el genio de la tonadilla en el Madrid goyesco (1972)
* Margarita Xirgú y su teatro (1974)
* García Lorca en Cataluña (1975)
* Mariana de Pineda, heroína de la libertad (1977)
* Doctor Trueta: héroe anónimo de dos guerras (1977)
* Mujeres de España: las silenciadas (1979)
* Lorca - Dalí : una amistad traicionada... (1981)
* Aleluyas de la vida y la muerte de Federico García Lorca (1982)
* Aleluyas de Mariana Pineda, Ángel Ganivet y García Lorca (1983)
* García Lorca, el amigo de Cataluña (1984)
* Memoria de Granada: Manuel Ángeles Ortiz y Federico García Lorca (1984)
* Figuras y estampas del Madrid Goyesco (1987)
* María Lejárrega, una mujer en la sombra (1992)
* La Huerta de San Vicente y otros paisajes y gentes (1997)
* Aleluyas de Mariana de Pineda. Ángel Ganivet, García Lorca (1998)
* Mujer y exilio, 1939. Madril: Compañía Literaria, 1999. 405 or. ISBN 9-788482-130637.
* María Malla, los sueños incandescentes (2000)
* Una mujer libre: Amparo Poch y Gascón, médica y anarquista (2002)
* García Lorca en el país de Dalí (2004)
* Anna Maria Dalí i Salvador, escenes d'infància i joventut (2008)

## Erreferentziak

* ↑ http://ciencia.ateneubcn.org/2013/12/08/una-dona-silenciada-maria-teresa-toral-la-repressio-de-franco-contra-el-mon-cientific/
* ↑ Mujer y exilio 1939, 383-386 or.
* ↑ http://www.academiadebuenasletrasdegranada.org/rodrigogarcia%5B%5D.

## Bibliografía

* "Rodrigo García, Antonina". Diccionario de autores granadinos. Granada: Academia de Buenas Letras de Granada.
* Datuak: Q8201111
* Multimedia: Antonina Rodrigo / Q8201111
# Antonina Skorobogattxenko

Antonina Vitalievna Skorobogattxenko, errusieraz Антонина Витальевна Скоробогатченко, (Volgograd, Errusia, 1999ko otsailaren 14a), eskubaloian aritzen den kirolari errusiarra da..
2020ko Udako Olinpiar Jokoetan, Tokio 2020an (Tokio), esku hartu, eta zilarrezko domina eskuratu zuen eskubaloian, ROC ordezkatuz; Frantziako taldearen (urrezko domina) atzetik eta Norvegiako taldearen (brontzezko domina) aurretik sailkatu zen ROCeko taldea. Kontuan izan, Tokioko 2020ko Udako Olinpiar Jokoetan errusiar kirolariek ezin izan zutela Errusiaren izenean esku hartu, NOBek (Nazioarteko Olinpiar Batzordea) ezarritako zigorra zela medio, eta ROCen (Russian Olympic Committee) izenean eta banderapean lehiatu zirela.
Tokion, honako hauek osatzen zuten ROCeko taldea: Anna Sedoikina, Polina Kuznetsova, Polina Gorxkova, Daria Dmitrieva, Anna Sen, Anna Viakhireva, Polina Vediokhina, Vladlena Bobrovnikova, Ksenia Makeieva, Jelena Mikhailitxenko, Olga Fomina, Jekaterina Ilina, Julia Managarova, Antonina Skorobogattxenko eta Viktoria Kalininak.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | Eskubaloia, emakumezkoa. |

## Erreferentziak

* ↑ «Antonina Skorobogattxenko» olympedia.org (Ingelesez)
* ↑ Euskaltzaindia. (PDF) 163. arauaː Georgieraz eta armenieraz idatzitako izenak euskarara aldatzeko transkripzio-sistema. .
* ↑ "Antonina Skorobogattxenko" olympics.com (Gaztelaniaz)

## Kanpo estekak

* Datuak: Q25367825
* Multimedia: Antonina Skorobogatchenko / Q25367825
# Alderdi Eguna

Alderdi Eguna Eusko Alderdi Jeltzaleak urtero Euskal Herriaren santu zaindaria den Done Mikelen egunetik hurbilen dagoen igandean ospatu ohi duen jaieguna da.
Jaiegun honetan, milaka alderdikide eta alderdizale batzen dira, ekitaldi garrantzitsuena EAJko buruzagiek ematen duten hitzaldia delarik. Goizean goiz hasita, usadiozko erromeriarekin jai giroa nagusi da, udalerri ezberdinetako erakunde eta ordezkaritzek euskal musikaz lagundurik tokian-tokiko jaki nahiz edariak banantzen dituzten txosnak jartzen bait dituzte. Euskal dantzak, herri kirolak eta umeentzako jolasak ere izaten dira.
Jaia urtero Gasteizko Salburuko zelaian ospatu ohi zen; gaur egun, Forondako zelaietan izaten da, egun osoz eta gau egin arte.
Euzko Gaztedi (EGI) erakundeak asteburu horretan kanpaldia antolatzen du, eta bertan jai eta politika ekitaldiak uztartzen dira.

## Iruditegia

* 2005eko Alderdi Eguna.
* 2007ko Alderdi Eguna.
* Xabier Arzalluzen hitzaldia EGIko gazteei.
* EGIkideak Alderdi Egunean.

## Ikus gainera

* Aberri Eguna
* Euzko Gaztedi
* Gudari Eguna

## Kanpo estekak

* Datuak: Q8193932
* Multimedia: Alderdi Eguna / Q8193932
# Alderdi Humanista (Espainia)

Partido Humanista Espainiako alderdi politikoa da, egun Mugimendu Humanistaren parte hartzen duena.

## Historia

Nahiz eta 1984an sortu izan, oinarriak Mugimendu Humanistan eta La Comunidad de Silo elkartean ditu, batzuen ustez sekta bat.
1986ko apirilean Ezker Batua sortzera lagundu eta Rafael De La Rubia presidenteorde bihurtu zen. Hala ere, Espainiako Alderdi Komunistarekin arazoak izan eta laster utzi zuen koalizioa.

## Erreferentziak

* ↑ www.elpais.com
* ↑ Ezker Batua koalizioak lortua

## Kanpo estekak

* Datuak: Q3751846
* Multimedia: Partido Humanista (Spain) / Q3751846
# Alderdi Demokrata-Erradikala

Alderdi Erradikala, edo formalki Alderdi Demokrata-Erradikala, XIX. mendearen azken hereneko Espainiako talde politikoa izan zen. 1869an sortu zen, Alderdi Progresista demokrata «los cimbrios»ekin —monarkikoekin— bat egin zuenean «Alderdi Erradikala» izeneko alderdi berri bat eratzeko. Bat-egite hori 1870eko udaberrian formalizatu zen, «Alderdi Progresista-Demokratikoa» izenarekin, baina urtebete geroago, Joan Prim buruzagia hil ondoren, Práxedes Mateo-Sagastak ordezkatutako sektore kontserbadorea banatu egin zen, demokratekin lankidetzan aritzearen aurka eta Francisco Serrano jeneralaren liberal unionistekin elkar ulertzearen aurka. Ezkerrean geratu ziren Manuel Ruiz Zorrilla, Rivero eta Martosen erradikalak.
Seiurteko demokratikoaren garaian egon zen aktibo, batez ere. 1873an, Cristino Martosen gidaritzapean, Eugenio García Ruizen Alderdi Errepublikano Unitarioarekin bat egin zuen, baina praktikan 1874 eta 1875 artean desegin zen.
Joan Prim 1870eko abenduaren 30ean hil zenean, eta Amadeo I.a Savoiakoaren monarkia ezarrita zegoela, Alderdi Erradikala —lehengo Alderdi Progresista— bi hegaletan bereizi zen, eta, ondorioz, bi alderdi nagusi izan ziren. Eskuineko hegala, Práxedes Mateo-Sagastaren gidaritzapean, Batasun Liberaleko kideekin elkartu zen Alderdi Konstituzionala osatzeko. Ezkerreko hegala, Manuel Ruiz Zorrillaren atzetik, Alderdi Erradikalaren buru jarri zen.
Hala, 1872ko ekainean Gobernua osatu zuen, Ruiz Zorrilla buru zela, eta hark hainbat erreforma sartu zituen, oro har porrot egin zutenak edo arrakasta partziala izan zutenak. 1873ko otsailean Errepublika aldarrikatzearekin batera, Ruiz Zorrillak Amadeo I.a Savoiakoarekin erbestera joan zen, eta alderdiak bere izena Errepublikano Demokratikoaren izenarekin aldatu zuen, baina hauteskundeetan atzera egin zuen. 1874ko urtarrilean Paviaren altxamenduaren ondoren, alderdiak Gobernuarekin lan egin zuen Francisco Serranoren diktadura errepublikanoan, Cristino Martos Gracia eta Justiziako ministroaren gidaritzapean.
Saguntok abenduan emandako erabakiarekin eta Errestaurazioaren erregimena ezartzearekin, alderdia azkar desegiten hasi zen, eta bere kideak ezkerreko alderdi monarkikoen eta errepublikanoen artean banatu ziren. Hala, Ruiz Zorrillak, Nicolás Salmerónekin batera, Alderdi Errepublikano Erreformista sortu zuen (1876); bere desberdintasunen ondorioz, Ruiz Zorrillak bere Alderdi Errepublikano Aurrerakoia sortu zuen 1880an.

## Bibliografia

* (Gaztelaniaz) "Manuel Ruiz Zorrilla" artikulua Diccionario de Historia de España hiztegian. (1979). Madril: Alianza Editorial. 910, 2. ed., 3 liburuki.
* (Gaztelaniaz) Historia de España, Vicens Vives, Batxilergoa, ISBN 978-84-316-9037-3

## Kanpo estekak

* Datuak: Q3323225
# Alderdi Berri Antikapitalista

Alderdi Berri Antikapitalista (frantsesez: Nouveau Parti anticapitaliste, nuvo paʁti ɑ̃tikapitaˈlist ahoskatua, edo NPA) Frantziako ezker muturreko alderdi politikoa da. Antikapitalismo eta ekosozialismoaren jarraitzailea, 2009an sortu zuten.

## Kanpo estekak

* Datuak: Q1045425
* Multimedia: Nouveau parti anticapitaliste / Q1045425
# Alderdi Demokrata Popularra

Alderdi Demokrata Popularra (gaztelaniaz: Partido Demócrata Popular) Espainia alderdi politiko kristau demokrata izan zen.

## Historia

Espainiako Trantsizio Demokratikoan buruzagiek Zentro Demokratikoaren Batasuna sortzera lagundu zuten 1977an baina 1982an koalizioa utzi eta Alderdi Demokrata Popularra sortu zuten.
1983 eta 1986 artean Aliantza Popularra eta Alderdi Liberalarekin batera Coalición Popular sortu zuen.
1987ko Espainiako Udal Hauteskundetan bakarrik joan eta 319.519 boto eta 1.520 zinegotzi lortu zituen. Urte bereko Europar Hauteskundetan 170.866 boto lortu zituen.
1989an desagertu eta Alderdi Popularra sortuberrian murgildu zen.

## Alderdikideak

Presidenteak Óscar Alzaga eta Javier Rupérez izan zituen eta alderdikideen artean Jaime Mayor Oreja, Javier Arenas, José María Álvarez del Manzano edo Jaime Ignacio del Burgo zeuden.

## Kanpo estekak

* Datuak: Q634372
# Alderdi Eder

Alderdi Eder :
| Donostia, Erdialdea ||
| Alderdi Eder parkea, atzealdean Donostiako udaletxea. ||
| Herrialdea Lurraldea | Euskal Herria Gipuzkoa |
| Alderdi Eder Alderdi Eder Alderdi Eder ||
| Koordenatuak: | 43°19′14″N 01°59′05″W﻿ / ﻿43.32056°N 1.98472°W﻿ / 43.32056; -1.98472 |
Alderdi Eder Gipuzkoako Donostia hiriburuko Erdialdean dagoen parke edo lorategia da. Kontxa aparkalekua izeneko lurpeko ibilgailuentzako ordainpeko aparkalekua du.

## Kokalekua

Kontxa hondartzaren ertzean kokatua, Donostiako udaletxea dago bertan.
Hernani kalea, Askatasunaren hiribidea, Kontxa pasealekua, Miramar kalea, Donostiako Klub Nautikoa eta udaletxearen artean hedatzen da.

## Historia

Aurrez Espainiako Armadaren jabegoko lursailak ziren, Donostiako harresien kanpoaldeko zelai eraikiezinak. Garai hartan Errege Soro izena zuen, bertan egiten baitziren errege armadaren maniobrak.
Parkeari Alderdi Eder izena Serafin Barojak ipini zion. Armadak parkea Donostiako Udalari saldu ondoren, azken honek 1879ko maiatzaren 28an izen hau ofizialdu zuen.
Gaur egun bertan antzinako hiriko Kasinoaren eraikina dago, gaur egungo Donostiako udaletxea dena.

## Iruditegia

* Ikuspegi orokorra
* Ikuspegia itsasorantz
* Ikuspegia
* Karrusela
* On kixote eta Santxo Panzaren irudiak

## Erreferentziak

* ↑ Geografía de Guipúzcoa Serapio Mujika Zufiria, Ingeba webgunean
* ↑ (Gaztelaniaz) «La letra de la Marcha es pura vanguardia del alegre carnaval» Diario Vasco (Noiz kontsultatua: 2016-08-03).
* ↑ Alderdi-Eder. Auñamendi Eusko Entziklopedia.

## Kanpo estekak

* Alderdi Erder parkea Donostiako Udalaren webgunean ikusgai
* Alderdi Eder parkea Auñamendi Entziklopedian irakurgai (Gaztelaniaz)
* Datuak: Q12253128
* Multimedia: Alderdi Eder / Q12253128